ai4bharat/Pralekha huggingface dataset:
సాంస్కృతిక మంత్రిత్వ శాఖ
ఆజాదీ కా అమృత్ మహోత్సవ్లో భాగంగా జరుపుకోనున్న అంతర్జాతీయ మాతృభాషా దినోత్సవం
ఏకం భారతం వేడుకల్లో భాగంగా వందేభారతం సౌండ్ట్రాక్ విడుదల; గ్రామీ విజేత రికీ కేజ్, తబలా మాస్ట్రో బిక్రమ్ ఘోష్తో కలిసి ఇవ్వబోయే ప్రత్యక్ష ప్రదర్శన
ముఖ్యాంశాలు:
• కేంద్ర సాంస్కృతిక సహాయ మంత్రి మీనాక్షి లేఖి చే వందే భారతం సౌండ్ట్రాక్ విడుదల.
• ప్రఖ్యాత రచయిత, కవి మరియు గీత రచయిత శ్రీ ప్రసూన్ జోషి ప్రారంభ ప్రసంగం.
• ఇందిరా గాంధి జాతీయ కళా సంస్థ IGNCA డీన్ ప్రొఫెసర్ రమేష్ సి గౌర్ రచించిన ‘ట్రైబల్ అండ్ ఇండిజినస్ లాంగ్వేజెస్ ఆఫ్ ఇండియా’ పుస్తకం ఆవిష్కరణ.
• ‘గ్రామీ విజేత రికీ కేజ్ తబలా మాస్ట్రో బిక్రమ్ ఘోష్ ప్రత్యక్ష కచేరీ.
ఆజాదీ కా అమృత్ మహోత్సవ్ ఆధ్వర్యంలో, అంతర్జాతీయ మాతృభాషా దినోత్సవం సందర్భంగా, భారత ప్రభుత్వ సాంస్కృతిక మంత్రిత్వ శాఖ 2022 ఫిబ్రవరి 21 నుండి 22 వరకు న్యూఢిల్లీలోని ఇందిరా గాంధీ నేషనల్ సెంటర్ ఆఫ్ ఆర్ట్స్లో రెండు రోజుల కార్యక్రమాన్ని నిర్వహిస్తోంది.
భాషా సాంస్కృతిక వైవిధ్యంపై అవగాహన పెంపొందించడానికి, బహుభాషావాదాన్ని ప్రోత్సహించడానికి ప్రతి సంవత్సరం ఫిబ్రవరి 21న అంతర్జాతీయ మాతృభాషా దినోత్సవాన్ని ప్రపంచవ్యాప్తంగా జరుపుకుంటారు. ప్రపంచంలోని ప్రజలు ఉపయోగించే అన్ని భాషల పరిరక్షణను ప్రోత్సహించే విస్తృత ప్రయత్నంలో ఈ దినోత్సవం భాగం. అంతర్జాతీయ మాతృభాషా దినోత్సవాన్ని జరుపుకోవాలని ఆలోచన మొదట బంగ్లాదేశ్ నుంచి వచ్చింది. యునైటెడ్ నేషన్స్ ఎడ్యుకేషనల్, సైంటిఫిక్ అండ్ కల్చరల్ ఆర్గనైజేషన్  సాధారణ సమావేశం 2000లో ఫిబ్రవరి 21ని అంతర్జాతీయ మాతృభాషా దినోత్సవంగా జరుపుకోవాలని నిర్ణయించింది. ఈ ప్రత్యేక దినాన్ని జరుపుకోవడానికి ప్రతి సంవత్సరం యునెస్కో ఒక ప్రత్యేకమైన థీమ్ను ఎంచుకుంటుంది. 2022 యొక్క థీమ్: “బహుభాషా అభ్యాసం కోసం సాంకేతికతను ఉపయోగించడం: సవాళ్లు మరియు అవకాశాలు”, ఇది బహుభాషా విద్య అభివృద్ధి చేయడానికి అందరికీ నాణ్యమైన బోధన, అభ్యాసాన్ని అభివృద్ధి చేయడానికి సాంకేతిక సంభావ్య పాత్రపై దృష్టి పెడుతుంది.
ఈ రోజును పురస్కరించుకుని, సాంస్కృతిక మంత్రిత్వ శాఖ ఇందిరా గాంధీ నేషనల్ సెంటర్ ఫర్ ఆర్ట్స్ IGNCA, యునెస్కో న్యూ ఢిల్లీ క్లస్టర్ ఆఫీస్తో కలిసి భౌతిక, వర్చువల్ ఫార్మాట్లో రెండు రోజుల కార్యక్రమాన్ని నిర్వహిస్తోంది.
ఈ కార్యక్రమంలో సాంస్కృతిక శాఖ కార్యదర్శి శ్రీ గోవింద్ మోహన్ కీలక ప్రసంగం చేస్తారు, ఆ తర్వాత న్యూఢిల్లీలోని యునెస్కో క్లస్టర్ ఆఫీస్ డైరెక్టర్ శ్రీ ఎరిక్ ఫాల్ట్, ప్రముఖ గీత రచయిత, కవి ప్రసూన్ జోషి ప్రసంగిస్తారు. భారతదేశం విదేశాల నుంచి శ్రేష్టమైన వక్తల శ్రేణి తో ప్రారంభమౌతుంది., కార్యక్రమంలో భాగంగా మాతృభాషలో పద్య పఠనం, వివిధ భాషలలో బృందగానాలు,నాట్యం ప్రదర్శిస్తారు., 'బహుభాషా అభ్యాసం కోసం సాంకేతికతను ఉపయోగించడం: సవాళ్లు మరియు అవకాశాలు'పై వెబ్నార్, పుస్తక ఆవిష్కరణ '. IGNCA డీన్ ప్రొఫెసర్ రమేష్ సి గౌర్ రచించిన ట్రైబల్ అండ్ ఇండిజినస్ లాంగ్వేజెస్ ఆఫ్ ఇండియా' కూడా ఈ కార్యక్రమంలో మిళితమై ఉన్నాయి..
సాయంత్రం తర్వాత, 'ఏకం భారతం' కార్యక్రమంలో రాష్ట్ర సాంస్కృతిక విదేశీ వ్యవహారాల మంత్రి శ్రీమతి మీనాక్షి లేఖి హాజరవుతారు. 'వందే భారతం' సౌండ్ట్రాక్ను అధికారికంగా విడుదల చేయనున్నారు. గ్రామీ అవార్డు గ్రహీత రికీ కేజ్, తబలా విద్వాంసుడు బిక్రమ్ ఘోష్తో కలిసి రూపొందించిన ఈ పాట 2022 రిపబ్లిక్ డే ఈవెంట్లో సాంస్కృతిక మంత్రిత్వ శాఖ ద్వారా డ్యాన్స్ ప్రెజెంటేషన్లలో భాగంగా ఉంది. ఈ ఈవెంట్లో సంగీత విద్వాంసులు కలిసి ప్రత్యక్షంగా ప్రదర్శించనున్నారు.
ఇంకా, ఒక వేదికపై రచయితలు, ఆలోచనాపరులు, మానవతావాదులు, రాజకీయ నాయకులు, జర్నలిస్టులు నిపుణులతో కూడిన ఇంటరాక్షన్ సెషన్ ఉంటుంది. అసమాన వేడుక అనంతరం సాంస్కృతిక ప్రదర్శనలు ఉంటాయి.
మంత్రిమండలి
బీమా నియంత్రణ రంగం లో భారతదేశానికి, యుఎస్ఎ కు మధ్య అవగాహన పూర్వక ఒప్పంద పత్రానికి ఆమోదం తెలిపిన మంత్రివర్గం
ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రి వర్గ సమావేశం ఇన్సూరెన్స్ రెగ్యులేటరీ అండ్ డివెలప్మెంట్ అథారిటీ ఆఫ్ ఇండియా కి, యుఎస్ఎ కు చెందిన ఫెడరల్ ఇన్సూరెన్స్ ఆఫీస్ కు మధ్య ఒక అవగాహన పూర్వక ఒప్పంద పత్రం  పైన సంతకాలకు ఆమోదం తెలిపింది.
ప్రభావం:
ప్రతి ఒక్క ప్రాధికార సంస్థ యొక్క స్థూల దృష్టి తో పాటు ఇతర చట్టపరమైన బాధ్యతలను కూడా సమాదరించుకొంటూ, ఇరు పక్షాల మధ్య సమాచారం ఆదాన ప్రదానం, పరిశోధన సంబంధిత సహాయం సహా సమన్వయం, ఇంకా సహకారాలకై ఒక స్వరూపాన్ని ఈ ఎంఒయు సమకూరుస్తుంది. ఈ ఒప్పందం లో భాగంగా ఇరు దేశాలు నియంత్రణ పరమైన వివిధ విధుల లో వాటి అనుభవాన్ని ఒకదానితో మరొకటి పంచుకోవాలని తలపోస్తున్నాయి. అంతేకాకుండా శిక్షణ కార్యకలాపాలతో పాటు, పరస్పర సహాయాన్ని అందజేసుకోవాలని కూడా సంకల్పిస్తున్నాయి. బీమా రంగం లో పటిష్టమైన, వివేకవంతమైన నియంత్రణ ద్వారా వినియోగదారు హక్కుల పరిరక్షణ, ఆర్థిక స్థిరత్వం, అంతర్జాతీయ ప్రమాణాల నిర్దేశం వంటి విషయాల లో సహకారానికి మార్గాన్ని సుగమం చేసుకోవాలని కూడా భారతదేశం, యుఎస్ఎ లు అంగీకరించాయి.
పూర్వరంగం:
ఐఆర్డిఎఐ ని 1999 నాటి ఇన్సూరెన్స్ రెగ్యులేటరీ అండ్ డివెలప్మెంట్ అథారిటీ యాక్ట్ పరిధి లో ఏర్పాటు చేయడమైంది. భారతదేశం లో బీమా మరియు రీ-ఇన్సూరెన్స్ వ్యాపారం ఒక క్రమ పద్ధతి లో వృద్ధి చెందేటట్లుగా చూడడం మరియు ఆ వ్యాపారాలను ప్రోత్సహించడం, క్రమబద్ధం చేయడం కోసం ఐఆర్డిఎఐ ని స్థాపించారు. ఇదే విధంగా యుఎస్ఎ లో బీమా రంగానికి చెందిన అన్ని అంశాలను పర్యవేక్షించే అధికారాన్ని ఫెడరల్ ఇన్సూరెన్స్ ఆఫీస్ కు దఖలు పరిచారు. అలాగే అంతర్జాతీయ బీమా కు సంబంధించిన అంశాలలో యుఎస్ఎ కు ఎఫ్ఐఒ ప్రాతినిధ్యం వహిస్తుంది.
భారతదేశం, యుఎస్ఎ లు ఒకదానితో మరొకటి బలమైన వ్యాపార సంబంధాలను కలిగివున్నాయి. అంతేకాకుండా, ఈ రెండు దేశాలు వివిధ రాజకీయ స్థాయిలో, ఇంకా ఆధికారిక స్థాయిలో క్రమం తప్పక చర్చలు జరుపుతూ వస్తున్నాయి. రెండు దేశాలకు మధ్య బహుళ రంగాలకు సంబంధించిన అంశాలలో ద్వైపాక్షిక సహకారాన్ని విస్తృత శ్రేణిలో బలోపేతం చేసుకొనేందుకు వేరు వేరు సంస్థలు సైతం పని చేస్తున్నాయి.
భారతదేశం లో విదేశీ ప్రత్యక్ష పెట్టుబడి ని సమకూర్చుతున్న ప్రధాన దేశాల లో యుఎస్ఎ ఒక దేశం. అనేక బీమా కంపెనీలు యుఎస్ఎ కేంద్రం గా పని చేస్తున్న బీమా కంపెనీల తో సంయుక్త సంస్థ లను నెలకొల్పాయి. విదేశీ పెట్టుబడి పరిమితి ని 49 శాతానికి పెంచడం తో భారతదేశ బీమా రంగం లో విదేశీ పెట్టుబడులకు, మరీ ముఖ్యంగా యుఎస్ఎ కేంద్రం గా పని చేస్తున్న కంపెనీలకు, మరింత అవకాశం ఏర్పడింది. ఈ కారణంగా, ఐఆర్డిఎఐ కి, యుఎస్ ఎ కు చెందిన ఎఫ్ఐఒ కు మధ్య కుదిరిన ద్వైపాక్షిక ఎంఒయు ఈ రెండు దేశాల లో విస్తృత ప్రభావాన్ని చూపగలుగుతుంది.
పర్యటక మంత్రిత్వ శాఖ
స్వాతంత్ర్య దినోత్సవంలో భాగంగా, 'దేఖో అప్నా దేశ్' సిరీస్లో ఐదు వెబినార్లను నిర్వహిస్తున్న కేంద్ర పర్యాటక మంత్రిత్వ శాఖ
స్వాతంత్ర్య దినోత్సవంలో భాగంగా ప్రజలంతా మరోసారి ఏకతాటిపైకి వచ్చి జాతీయ గీతాన్ని గర్వంగా, శ్రావ్యంగా ఆలపిస్తున్న సమయమిది. ఆగస్టు 15వ తేదీన ఎర్రకోటపై ప్రధాని శ్రీ నరేంద్ర మోదీ త్రివర్ణ పతాకాన్ని ఎగురవేయనుండగా, అదే సమయంలో అన్ని రాష్ట్రాలు, కేంద్ర పాలిత ప్రాంతాలు, విదేశాల్లోని భారత కార్యాలయాల్లో మన జెండా రెపరెపలాడనుంది.
74వ స్వాతంత్ర్య దినోత్సవానికి దేశమంతా సిద్ధమవుతుండగా, కేంద్ర పర్యాటక మంత్రిత్వ శాఖ, 'దేఖో అప్నా దేశ్' సిరీస్లో భాగంగా ఐదు వెబినార్లను నిర్వహిస్తోంది. దేశ చరిత్రలోనే అత్యంత ముఖ్యమైన ఆగస్టు 15వ తేదీ గౌరవార్ధం ఈ వెబినార్లు తలపెట్టింది. స్వాతంత్ర్య ఉద్యమం, స్ఫూర్తి రగిలించిన ప్రాంతాలు, భారతమాత దాస్య శృంఖలాలు తెంచే పోరాటంలో మార్గదర్శకులైన వ్యక్తుల ఇతివృత్తాలను సృజిస్తూ ఈ వెబినార్లు సాగుతాయి.
వెబినార్ల వివరాలు క్రింది విధంగా ఉన్నాయి:ఆగస్టు 8వ తేదీ, శనివారం రోజున... "1857 జ్ఞాపకాలు: స్వాతంత్ర్య ఉద్యమానికి ముందు బాట". ఇండియా సిటీ వాక్స్ & ఇండియా విత్ లోకల్స్ సీఈవో నిధి భన్సాల్, ఐడబ్ల్యూఎల్&ఐహెచ్డబ్ల్యూ ఆపరేషన్స్ విభాగాధిపతి డా.సౌమి రాయ్ పాల్గొంటారు. ఇందులో పాల్గొనాలనుకునేవారు https://bit.ly/Memoirsof1857 లో పేరు నమోదు చేసుకోవాలి.ఆగస్టు 10వ తేదీ, సోమవారం రోజున... "సెల్యులార్ జైలు: లేఖలు, జ్ఞాపకాలు". ఇండియా సిటీ వాక్స్ & ఇండియా విత్ లోకల్స్ సీఈవో నిధి భన్సాల్, ఐడబ్ల్యూఎల్&ఐహెచ్డబ్ల్యూ ఆపరేషన్స్ విభాగాధిపతి డా.సౌమి రాయ్, ఇండియా సిటీ వాక్స్ అన్వేషకురాలు సొమ్రిత సేన్గుప్తా పాల్గొంటారు.ఆగస్టు 12వ తేదీ, బుధవారం రోజున... "భారత స్వాతంత్ర్యోద్యమంపై కొందరికే తెలిసిన గాథలు". స్టోరీ ట్రైల్స్ నుంచి అఖిల రామన్, నయనతార నాయర్ పాల్గొంటారు.ఆగస్టు 14వ తేదీ శుక్రవారం రోజున... "జలియన్ వాలాబాగ్: స్వాతంత్ర్యోద్యమంలో కీలక మలుపు". అమృత్సర్లోని పార్టిషన్ మ్యూజియం ఛైర్పర్సన్ కిష్వర్ దేశాయ్ పాల్గొంటారు.ఆగస్టు 15వ తేదీ శనివారం రోజున... "సర్ధార్ వల్లభాయ్ పటేల్-సమైక్య భారత శిల్పి". గుజరాత్లోని 'స్టాచ్యూ ఆఫ్ యూనిటీ' ముఖ్య మేనేజర్, అదనపు కలెక్టర్ సంజయ్ జోషి పాల్గొంటారు.అన్ని వెబినార్లు ఉదయం 11 గంటల నుంచి మధ్యాహ్నం 12 గంటల వరకు ఉంటాయి.
సామాజిక దూరం, లాక్డౌన్ మార్గదర్శకాల దృష్ట్యా, ముఖ్యమైన ఈ కార్యక్రమాలను ప్రజల్లోకి తీసుకెళ్లడానికి వర్చువల్ మాధ్యమాన్ని కేంద్ర పర్యాటక మంత్రిత్వ శాఖ ఎంచుకుంది. జాతీయ ఈ-గవర్నెన్స్ విభాగానికి చెందిన వెబ్ ఆధారిత కాన్ఫరెన్సుల సైట్ ద్వారా ప్రజలు ఈ కార్యక్రమంలో పాల్గొనవచ్చు. incredibleindia.org, tourism.gov.in సైట్లలో, ఇంక్రెడిబుల్ ఇండియా నిర్వహించే సామాజిక మాధ్యమ అకౌంట్లలో పేరు నమోదు వివరాలను చూడవచ్చు.
ప్రధాన మంత్రి కార్యాలయం
పండిత్ దీన్ దయాళ్ ఉపాధ్యాయ జయంతి నాడు ఆయన కు శ్రద్ధాంజలి ఘటించిన ప్రధాన మంత్రి
పండిత్ దీన్ దయాళ్ ఉపాధ్యాయ జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని సమర్పించారు.
ప్రధాన మంత్రి ఒక ట్వీట్ లో -
‘‘పండిత్ దీన్ దయాళ్ ఉపాధ్యాయ గారి కి ఆయన జయంతి నాడు నేను శ్రద్ధాంజలి ని సమర్పిస్తున్నాను. అంత్యోదయ కు మరియు పేదల సేవ కు ఆయన ఇచ్చిన ప్రాధాన్యం మనకు ప్రేరణ ను ఇస్తూనే ఉంటుంది. ఒక అసాధారణమైనటువంటి ఆలోచనపరుడి గా మరియు ఒక మేధావి గా కూడాను ఆయన ను అందరూ స్మరించుకోవడం జరుగుతుంది.’’ అని పేర్కొన్నారు.
సమాచార, ప్రసార మంత్రిత్వ శాఖ
ది ఫెడరేషన్ ఆఫ్ ఇండియన్ పబ్లిషర్స్ అందించిన అవార్డుల్లో బుక్ ప్రొడక్షన్ 2022కు గాను తొమ్మిది అవార్డులను పొందిన పబ్లికేషన్స్ డివిజన్
భారతీయ ప్రచురణకర్తల అపెక్స్ బాడీ ది ఫెడరేషన్ ఆఫ్ ఇండియన్ పబ్లిషర్స్  42వ వార్షిక అవార్డ్స్ ఫర్ ఎక్సలెన్స్ ఇన్ బుక్ ప్రొడక్షన్ 2022 ఈ రోజు న్యూఢిల్లీలో జరిగింది. డైరెక్టరేట్ ఆఫ్ పబ్లికేషన్స్ డివిజన్ దాని శీర్షికలకు వివిధ విభాగాలలో తొమ్మిది అవార్డులను గెలుచుకుంది.
డిపిడి కేటగిరీలలో ఆరు ప్రథమ బహుమతులను గెలుచుకుంది. జనరల్ మరియు ట్రేడ్ బుక్స్ , 'బ్యాలెన్సింగ్ ది విజ్డమ్ ట్రీ', జనరల్ అండ్ ట్రేడ్ బుక్స్  'భారత్ విభజన్ కీ కహానీ', ఆర్ట్ అండ్ కాఫీ టేబుల్ బుక్స్ లో 'కోర్ట్స్ ఆఫ్ ఇండియా ', రిఫరెన్స్ బుక్స్  'ఇండియా 2022', సైంటిఫిక్/టెక్నికల్/మెడికల్ బుక్స్  'కోవిడ్-19: వైశిక్ మహామారి', జర్నల్స్ మరియు హౌస్ మ్యాగజైన్స్ కు గాను 'కురుక్షేత్ర' ఉన్నాయి.
'లోక్ తంత్ర కే స్వర్'కు జనరల్ మరియు ట్రేడ్ బుక్స్  విభాగంలో రెండవ బహుమతి లభించింది. పిల్లల పుస్తకాలు    'పినుషి' మరియు జర్నల్స్ విభాగాలలో రెండు తృతీయ బహుమతులు మరియు జర్నల్స్ అండ్ హౌస్ మ్యాగజైన్ విభాగంలో అజ్కల్ కు అవార్డు లభించింది.
గత సంవత్సరం, పబ్లికేషన్స్ డివిజన్ వివిధ విభాగాలలో పలు ప్రచురణలకు పది అవార్డులను గెలుచుకుంది. డిబిడి అనేది పుస్తకాలు మరియు పత్రికల రిపోజిటరీ. ఇది జాతీయ ప్రాముఖ్యత మరియు భారతదేశ గొప్ప సాంస్కృతిక వారసత్వాన్ని హైలైట్ చేస్తుంది. 1941లో ఏర్పాటైన పబ్లికేషన్స్ డివిజన్ భారతదేశ ప్రభుత్వ ప్రధాన ప్రచురణ సంస్థ. ఇది చరిత్ర, కళ, సాహిత్యం, సంస్కృతి, ఆర్థికం, సైన్స్ మరియు క్రీడలు, గాంధేయ సాహిత్యం, బాలల సాహిత్యం అలాగే ప్రసంగాలతో సహా వివిధ భాషల్లో పుస్తకాలు మరియు పత్రికలను అలాగే జాతీయ నాయకులు మరియు ప్రసిద్ధ వ్యక్తుల ఆత్మకథలను అందిస్తోంది. ఈ విభాగం పాఠకులు మరియు ప్రచురణకర్తల మధ్య విశ్వసనీయతను పొందింది. అలాగే కంటెంట్ ప్రామాణికత మరియు ప్రచురణలకు సరసమైన ధరకు ప్రాచుర్యం పొందింది.
ఆర్థిక మంత్రిత్వ శాఖ
జిల్లా విద్య మరియు శిక్షణా సంస్థల ద్వారా ఉపాధ్యాయుల శిక్షణకు కొత్త హంగులు
-పిల్లలు, యుక్తవయసుల వారి కోసం జాతీయ డిజిటల్ లైబ్రరీ ఏర్పాటు
-పంచాయతీ, వార్డు స్థాయిలలో భౌతిక గ్రంథాలయాల ఏర్పాటు చేసేలా రాష్ట్రాలకు ప్రోత్సహం
- భౌతిక లైబ్రరీల ద్వారా పుస్తక పఠన మరియు ఆర్థిక అక్షరాస్యతలకు ప్రోతాహం
‘సబ్కా సాథ్.. సబ్కా వికాస్’ అనే ప్రభుత్వ విధానం సమ్మిళిత అభివృద్ధిని సులభతరం చేసిందని కేంద్ర ఆర్థిక మరియు కార్పొరేట్ వ్యవహారాల మంత్రి శ్రీమతి నిర్మలా సీతారామన్ అన్నారు. ఈరోజు పార్లమెంట్లో మంత్రి కేంద్ర బడ్జెట్ 2023-24ను సమర్పించారు. ఈ సందర్భంగా మంత్రి మాట్లాడుతూ ఈ వ్యాఖ్యలు చేశారు. కేంద్ర బడ్జెట్ ఏడు ప్రాధాన్యతలను స్వీకరించిందని అన్నారు. ఇవి ఒకదానికొకటి స్పురణగా ఉంటాయని.. అమృత్ కాల సయంలో మనకు మార్గనిర్దేశం చేసే 'సప్తఋషి'గా పనిచేస్తాయని వివరించారు. సమ్మిళిత అభివృద్ధి అనేది ప్రభుత్వం యొక్క ప్రాధాన్యతలలో ఒకటి, ఇందులో ఆరోగ్యం, విద్య మరియు నైపుణ్య పెంపు అనే అంశాలు ఉన్నాయి. ఉపాధ్యాయుల శిక్షణపై ప్రధానంగా దృష్టి సారిస్తూ.. వినూత్న పెద్దలకు బోధన, పాఠ్యాంశాల లావాదేవీ, నిరంతర వృత్తిపర అభివృద్ధి, డిప్స్టిక్ సర్వేలు మరియు ఐసీటీ అమలు ద్వారా ఉపాధ్యాయుల శిక్షణను పునఃసమీక్షిస్తామని ఆర్థిక మంత్రి చెప్పారు. జిల్లా విద్య మరియు శిక్షణా సంస్థలను  ఈ ప్రయోజనం కోసం శక్తివంతమైన అద్భుతమైన సంస్థలుగా అభివృద్ధి చేస్తామని ఆమె తెలిపారు. భౌగోళికాలు, భాషలు, వాటి వివిధ శైలులు మరియు స్థాయిలలో నాణ్యమైన పుస్తకాల లభ్యత, పరికరాల వాడకం అందుబాటులోకి తెచ్చేందుకు పిల్లలు మరియు కౌమారదశలో ఉన్న వారి కోసం జాతీయ డిజిటల్ లైబ్రరీని ఏర్పాటు చేస్తున్నట్లు మంత్రి ప్రకటించారు. రాష్ట్రాలు పంచాయితీ మరియు వార్డు స్థాయిలలో భౌతిక గ్రంథాలయాలను ఏర్పాటు చేయడానికి మరియు నేషనల్ డిజిటల్ లైబ్రరీ వనరులను యాక్సెస్ చేయడానికి మౌలిక సదుపాయాలను కల్పించేలా ప్రోత్సహిస్తామని మంత్రి తెలియజేశారు. పఠన సంస్కృతిని పెంపొందించడానికి మరియు మహమ్మారి విస్తరణ సమయంలో పఠన నష్టాలను భర్తీ చేయడానికి గాను నేషనల్ బుక్ ట్రస్ట్, చిల్డ్రన్స్ బుక్ ట్రస్ట్ మరియు ఇతర వనరులను ప్రాంతీయ భాషలు మరియు ఆంగ్లంలో పాఠ్యేతర శీర్షికలను అందించడానికి, పఠన లోపాలను భర్తీ చేయడాన్ని ప్రోత్సహిస్తామని మంత్రి తెలియజేశారు. భౌతిక గ్రంథాలయాలు. అక్షరాస్యతలో పనిచేసే స్వచ్ఛంద సంస్థల సహకారం కూడా ఈ కార్యక్రమంలో భాగంగా ఉంటుందని ఆమె తెలిపారు. ఆర్థిక అక్షరాస్యతను పెంపొందించడానికి, ఈ లైబ్రరీలకు వయస్సుకి తగిన రీడింగ్ మెటీరియల్ను అందించడానికి ఆర్థిక రంగ నియంత్రణ సంస్థలు మరియు ఇతర సంస్థలను ప్రోత్సహిస్తామని శ్రీమతి నిర్మలా సీతారామన్ చెప్పారు.
ప్రధాన మంత్రి కార్యాలయం
బాంగ్లాదేశ్ లో కూటమి పక్షాల తో భేటీ అయిన ప్రధాన మంత్రి
ప్రధాన మంత్రి శ్రీ నరేంద్ర మోదీ తన రెండు రోజుల బాంగ్లాదేశ్ సందర్శన లో భాగం గా, 14 పార్టీల కూటమి కి చెందిన రాజకీయ నేతల తోను, కన్వీనర్ తోను భేటీ అయ్యారు. ఈ సమావేశం లో, రెండు దేశాల మధ్య సంబంధాల ను పటిష్టపరచడానికి గాను ద్వైపాక్షిక సంబంధాలకు చెందిన విభిన్నమైన అంశాల పైన చర్చ లు జరిగాయి.
వ్యవసాయ మంత్రిత్వ శాఖ
వ్యవసాయోత్పత్తుల ఎగుమతి, దిగుమతులు
2020-21 సంవత్సరంలో వ్యవసాయ ఉత్పత్తుల దిగుమతి రూ.141448.05 కోట్లకు చేరుకున్నాయి. ఇదే సమయంలో దేశీయపు ఎగుమతులు రూ. 210093.40 కోట్లకు చేరాయి. అంటే దేశీయ వ్యవసాయ ఉత్పత్తుల ఎగుమతి, దిగుమతుల నిష్పత్తి 0.67: 1 గా ఉంది. భారతదేశం చాలా వ్యవసాయ వస్తువులలో స్వావలంబన కలిగి ఉంది. అయినప్పటికీ వంటనూనెలు, పప్పులు, జీడి పప్పు, తాజా పండ్లు,యు సుగంధ ద్రవ్యాలను ప్రధానంగా దిగుమతి చేసుకుంటోంది. పప్పుధాన్యాల విషయమై స్వావలంబనను నిర్ధారించడానికి.. పప్పుధాన్యాల ఉత్పత్తిని మెరుగుపరచడానికి ప్రభుత్వం జాతీయ ఆహార భద్రతా మిషన్ను 
అమలు చేస్తోంది. అంతేకాకుండా, రాష్ట్రీయ కృషి వికాస్ యోజన  కింద పప్పుధాన్యాల ఉత్పత్తిని మెరుగుపరచడానికి రాష్ట్రాలకు నిధులు అందజేస్తున్నారు. దేశంలో అత్యవసరమైన వంట నూనెల ఉత్పత్తిని మెరుగుపరచడానికి ఎన్ఎఫ్ఎస్ఎం- నూనె గింజల కార్యక్రమం కూడా అమలు చేయబడుతోంది. దేశంలో వంట నూనెల లభ్యతను పెంచడానికి గాను నేషనల్ మిషన్ ఆన్ ఎడిబుల్ ఆయిల్స్-ఆయిల్ పామ్  ప్రారంభించబడింది. నూనెల దిగుమతి భారాన్ని తగ్గించడానికి ముడి పామాయిల్ ఉత్పత్తిని పెంచడం, పంట ప్రాంతీయ విస్తరణను ఉపయోగించడం ద్వారా దేశంలో ఎడిబుల్ ఆయిల్ లభ్యతను పెంపొందించే లక్ష్యంతో ఇది ప్రారంభించబడింది. పసుపు అధిక దిగుమతులను అరికట్టేందుకు, అనువైన ప్రాంతాలలో క్లస్టర్లలో అధిక కర్కుమిన్ కంటెంట్ ఉన్న రకాల సాగును నిర్వహించడానికి చర్యలు తీసుకుంటున్నారు. మన దేశంలో పెరుగుతున్న జీడీపప్పు డిమాండ్ను తీర్చడానికి, ప్రభుత్వం అధిక దిగుబడినిచ్చే రకాలు, అధిక సాంద్రత కలిగిన మొక్కల పెంపకం, వృద్ధాప్య తోటల పునరుజ్జీవనం మరియు పందిరి నిర్వహణ మొదలైన వాటితో విస్తీర్ణాన్ని పెంచడానికి ప్రయత్నిస్తుంది. కేంద్ర వాణిజ్య శాఖ దేశంలోని వ్యవసాయ రంగంతో సహా దిగుమతి మరియు ఎగుమతులతో విషయమై నోడల్ ప్రభుత్వ ఏజెన్సీ. దీనికి అనుగుణంగా
వాణిజ్య విధానం, కార్యక్రమాలను అభివృద్ధి చేయడం మరియు రూపొందించడం దీని బాధ్యత. వాణిజ్య శాఖలోని వివిధ సంస్థలు వ్యవసాయ ఉత్పత్తుల ఎగుమతుల అభివృద్ధి మరియు ప్రచారంలో నిమగ్నమై ఉన్నాయి. ఇందులో అగ్రికల్చరల్ & ప్రాసెస్డ్ ఫుడ్ ప్రొడక్ట్స్ ఎక్స్పోర్ట్ డెవలప్మెంట్ అథారిటీ ; సుగంధ ద్రవ్యాల బోర్డు; టీ బోర్డు; కాఫీ బోర్డు; రబ్బరు బోర్డు; పొగాకు బోర్డు; ఎగుమతి తనిఖీ మండలి తదితరాలు ఉన్నాయి. అంతేకాకుండా, వ్యవసాయపు ఉత్పత్తుల ఎగుమతులను ప్రోత్సాహం చేపట్టడానికి మరియు ఎగుమతులకు సంబంధించిన సమస్యలను పరిష్కరించడానికి వాణిజ్య శాఖ వివిధ ఎగుమతి ప్రోత్సాహక మండలిలు, వర్తక మరియు పరిశ్రమల సంఘాలు, రైతు-నిర్మాత సంస్థలు, సహకార సంస్థలు మొదలైన వాటితో కూడా కలిపి పని చేస్తోంది. దీనికి తోడు గుర్తించబడిన ఉత్పత్తి ఎగుమతిని ప్రోత్సహించడానికి అపేడా సంస్థ ఆధ్వర్యంలో ఒక దృష్టి పద్ధతిలో ఎనిమిది అధిక సంభావ్య వ్యవసాయ ఉత్పత్తుల కోసం ఉత్పత్తి నిర్దిష్ట ఎగుమతి ప్రమోషన్ ఫోరమ్లు  ఏర్పటు చేయబడ్డాయి. కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈరోజు రాజ్యసభకు ఇచ్చిన ఒక లిఖిత పూర్వక సమాధానంలో ఈ సమాచారాన్ని అందించారు.
సమాచార, ప్రసార మంత్రిత్వ శాఖ
రైతుల సంక్షేమ పథకాల పై ప్రాంతీయ వర్క్ షాప్ నిర్వహణ, వ్యవసాయదారుల సంక్షేమ పథకాలపై రైతాంగాన్ని చైతన్య పరచడంలో కీలక పాత్రను పోషించాల్సింది క్షేత్ర సిబ్బందే: ఎంపి శ్రీ బండారు దత్తాత్రేయ
కేంద్ర ప్రభుత్వం వ్యవసాయదారుల సంక్షేమం కోసం అమలు చేస్తున్న పథకాల పట్ల రైతాంగాన్ని జాగృతం చేయడంలో కేంద్ర సమాచార ప్రసార మంత్రిత్వ శాఖలో ఒక భాగంగా ఉన్న డైరక్టరేట్ ఆఫ్ ఫీల్డ్ పబ్లిసిటీ కి చెందిన క్షేత్ర స్థాయి సిబ్బంది ఒక ముఖ్యమైన పాత్రను పోషించాల్సిన అవసరం ఉందని సికిందరాబాద్ పార్లమెంటరీ నియోజకవర్గ సభ్యులు శ్రీ బండారు దత్తాత్రేయ అన్నారు. వ్యవసాయదారుల సంక్షేమ పథకాలపై హైదరాబాద్ డైరక్టరేట్ ఫీల్డ్ పబ్లిసిటీ శుక్రవారం నిర్వహించిన ప్రాంతీయ వర్క్ షాప్ లో శ్రీ బండారు దత్తాత్రేయ పాల్గొని ప్రసంగించారు. కేంద్ర ప్రభుత్వం కొత్త పథకాలను, కొత్త విధానాలను రూపొందించడానికి సమాచార ప్రసార శాఖకు చెందిన సిబ్బంది కళ్ళు మరియు చెవుల వలె వ్యవహరించాలని శ్రీ దత్తాత్రేయ స్పష్టం చేశారు. కేంద్ర ప్రభుత్వ పనితీరును గురించి ఆయన వివరిస్తూ, ఆధునిక, సాంకేతిక విభాగాలను ఉపయోగించుకోవడం ద్వారా ప్రతి ఒక్క పథకంలోను పారదర్శకత్వాన్ని సాధించవచ్చని చెప్పారు. ప్రధాన మంత్రి ఫసల్ బీమా యోజన, భూమి స్వస్థత కార్డులు, సేంద్రియ వ్యవసాయానికి ప్రోత్సాహం, ఇ-ఎన్ఎఎమ్ తదితర పథకాలు కర్షకుల సంక్షేమానికి ఉదాహరణలుగా నిలుస్తున్నాయని శ్రీ దత్తాత్రేయ వివరించారు. ఈ సందర్భంగా ముషీరాబాద్ శాసనసభ్యులు డాక్టర్ కె. లక్ష్మణ్ ప్రసంగిస్తూ, రైతుల సంక్షేమం కోసం కేంద్ర ప్రభుత్వం వేరు వేరు పథకాల అమలుకుగాను రాష్ట్ర ప్రభుత్వానికి నిధులు అందిస్తోందన్నారు. రైతు లోకానికి సంబంధించిన సంక్షేమ పథకాలకు ప్రాచుర్యం కల్పించవలసిన అవసరం ఎంతైనా ఉందని ఆయన చెప్పారు. కీలక సమయాలలో కేంద్ర, రాష్ట్ర ప్రభుత్వాల నుండి రైతు లోకానికి ఇతోథిక మార్గదర్శకత్వాన్ని తప్పక అందజేయాలని ఆయన అభిప్రాయపడ్డారు.
అంత క్రితం భారత ప్రభుత్వ పత్రికా సమాచార కార్యాలయం  డైరెక్టర్ జనరల్ శ్రీ ఎం.వి.వి.ఎస్. మూర్తి ఈ ప్రాంతీయ వర్క్ షాప్ కు ముఖ్య అతిథిగా విచ్చేసి వర్క్ షాప్ ను ప్రారంభించారు. వ్యవసాయదారుల ఆదాయాన్ని రెట్టింపు చేసే లక్ష్యాన్ని సాధించడంలోను, వివిధ పథకాలను అమలు చేయడంలోను కేంద్ర సమాచార - ప్రసార మంత్రిత్వ శాఖ సిబ్బంది కీలక పాత్రను పోషించాలని ఆయన సూచించారు. భారతీయ స్టేట్ బ్యాంక్ డిజిఎమ్ శ్రీ కె. శ్రీనివాస్ బ్యాంకింగ్ పథకాలను గురించి వర్క్ షాప్ లో వివరించారు. తెలంగాణ వ్యవసాయ విభాగంలో ఒఎస్డి గా ఉన్న శ్రీమతి జి. అనిత రాష్ట్ర ప్రభుత్వ పథకాల వివరాలను తెలిపారు. ఆకాశవాణి వ్యవసాయ రంగానికి సంబంధించిన వివిధ కార్యక్రమాలను ప్రసారం చేస్తున్నట్లు ఎఐఆర్ డిప్యూటీ డైరక్టర్ శ్రీ రాహుల్ గౌలీకర్ చెప్పారు. సభికులకు హైదరాబాద్ డైక్టరేట్ ఆఫ్ ఫీల్డ్ పబ్లిసిటీ  జాయింట్ డైరక్టర్ శ్రీ ఎం. దేవేంద్ర స్వాగతం పలికారు. వర్క్ షాప్ కు డిఎఫ్పి ఎఫ్పిఒ శ్రీమతి పి. భారత లక్ష్మి అధ్యక్షత వహించారు. హైదరాబాద్ పిఐబి డిప్యూటీ డైరెక్టర్ శ్రీ పి. రత్నాకర్ తో పాటు డిఎఫ్పి కి చెందిన ఇతర అధికారులు కూడా ఈ కార్యక్రమంలో పాల్గొన్నారు.
ఆయుష్
జమ్మూ, కశ్మీర్ లో పోస్ట్ హార్వెస్ట్ మేనేజ్మెంట్ సెంటర్ కు శంకుస్థాపనతో పాటు 21 ఆయుష్ ఆరోగ్య మరియు వెల్నెస్ సెంటర్లను ఆన్ లైన్ ద్వారా ప్రారంభించిన - కేంద్ర ఆయుష్ శాఖ మంత్రి
భాదేర్వాహ్ లో ఔషధ మొక్కల కోసం పంట కోతల అనంతర యాజమాన్య కేంద్రానికి శంకుస్థాపనతో పాటు జమ్మూ కశ్మీర్లో 21 ఆయుష్ హెల్త్ & వెల్నెస్ సెంటర్లను, కేంద్ర ఆయుష్ శాఖ సహాయ మంత్రి  , శ్రీ శ్రీపాద్ నాయక్, ప్రధాన మంత్రి కార్యాలయం, ఈశాన్య ప్రాంత అభివృద్ధి శాఖల సహాయ మంత్రి డాక్టర్ జితేంద్ర సింగ్, 2020 సెప్టెంబర్ 25వ తేదీన వీడియో కాన్ఫరెన్సు ద్వారా ప్రారంభించారు.
ఔషధ మొక్కల కోసం పంట కోతల అనంతర యాజమాన్య కేంద్రాన్ని స్థాపించడం యొక్క ఉద్దేశ్యం ఎండబెట్టడం, వివిధ రకాలను వేరుచేయడం, ప్రాసెసింగ్, ధృవీకరణ, ప్యాకేజింగ్ మరియు స్థానిక ప్రజలు ఉత్పత్తి చేసి సేకరించిన మూలికల వంటి ముడి పదార్థాలను సురక్షితంగా నిల్వ చేయడం వంటి సౌకర్యాలను అభివృద్ధి చేయడం, మరియు తద్వారా ఆ ఉత్పత్తులకు మెరుగైన ధరను పొందటానికీ, అనుబంధ రైతుల ఆదాయాన్ని పెంపొందించుకునే అవకాశాన్ని కల్పించండం.
ఆయుష్మాన్ భారత్ ఆధ్వర్యంలో జమ్మూ కశ్మీర్లో నెలకొల్పిన 21 ఆయుష్ హెల్త్ అండ్ వెల్నెస్ సెంటర్లను కూడా ఈ కార్యక్రమంలో భాగంగా కేంద్ర మంత్రులు ప్రారంభించారు. వ్యాధి భారాన్నీ, జేబు ఖర్చు భారాన్ని తగ్గించడంతో పాటు, ఈ కేంద్రాల ద్వారా సంపూర్ణ ఆరోగ్య విధానం సృష్టించబడుతుంది. ఆరోగ్యకరమైన జీవనశైలి, ఆహారం, యోగా మరియు ఔషధ మొక్కల ద్వారా వ్యాధుల నివారణపై “స్వీయ సంరక్షణ” కోసం ప్రజలను శక్తివంతం చేయడం కోసం ఆయుష్ ప్రధానంగా దృష్టి పెట్టింది.
జమ్మూ కశ్మీర్లోని భాదేర్వాహ్ ప్రాంతంలో ఔషధ మొక్కల “పంట కోతల అనంతర యాజమాన్య కేంద్రం” నెలకొల్పాలని, ఈ ప్రాంత ప్రజలు చాలా కాలంగా డిమాండ్ చేస్తున్నారని, శ్రీ శ్రీపాద్ నాయక్ తన ప్రసంగంలో పేర్కొన్నారు. అనేక హిమాలయ జాతి ఔషధ మొక్కల సాగులో ఈ ప్రాంతానికి గల అతి పెద్ద సామర్థ్యాన్ని కూడా ఆయన ఈ సందర్భంగా ప్రత్యేకంగా వివరించారు. కేంద్ర ప్రాయోజిత కార్యక్రమాన్ని అమలు చేయడంలో కేంద్ర పాలిత ప్రాంత ప్రభుత్వ అధికారులు చేసిన కృషిని మంత్రి ప్రశంసించారు. జమ్మూ, కశ్మీర్ అభివృద్ధి వేగాన్ని పెంపొందించేందుకు భారత ప్రభుత్వం అధిక ప్రాధాన్యతనిస్తోందని ఆయన పేర్కొన్నారు.
ఈ పోస్ట్ హార్వెస్ట్ సెంటర్, ఔషధ మొక్కల పెంపకందారులకు, సేకరణదారులకు అందించే ఇతర సౌకర్యాలతో పాటు, యువతలో ఉపాధి అవకాశాలను సృష్టిస్తుందని, డాక్టర్ జితేంద్ర సింగ్ తన ప్రసంగంలో పేర్కొన్నారు. వీటితో పాటు, ఆయుష్ హెల్త్ అండ్ వెల్నెస్ కార్యక్రమం నిరుపేదలకు సేవలను అందించడంతో పాటు, అంతర్జాతీయ స్థాయిలో ఆయుష్ ను ప్రోత్సహిస్తుందని ఆయన తెలియజేశారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
ఎన్ఎస్సిఎస్టిఐ అక్రెడిటేషన్ ప్రమాణాలను నెరవేర్చేందుకు సంస్థలను ఆధునీకరించి, బలోపేతం చేయడంపై దృష్టి పెట్టాలిః హర్దీప్ సింగ్ పూరీ
ఈ ప్రమాణాలు 21వ శతాబ్దంలో తలెత్తుతున్న సవాళ్ళను ప్రభావవంతంగా పరిష్కరించడానికి శిక్షణా సంస్థలను సన్నద్ధం చేస్తాయి.
పట్టణ రంగంలో శిక్షణా సంస్థల సమావేశాన్ని ఏర్పాటు చేసిన కేంద్ర మంత్రి శ్రీ హర్దీప్ ఎస్ పూరీ
వివిధ పారామితుల ఆధారంగా పట్టణ రంంలోని శిక్షణా సంస్థలను మంగళవారంనాడు గృహ & పట్టణ వ్యవహారాలు, పెట్రోలియం & సహజవాయువుల మంత్రి శ్రీ హర్దీప్ సింగ్ పూరీ సమీక్షించారు. వ్యవస్థాగత ఏర్పాటు, సామర్ధ్యనిర్మాణం & నైపుణ్యాల అభివృది్ధ, సంస్థ మూల నైపుణ్యాలకు సంబంధించిన అంశాలు, ఆర్ధిక మనుగడకు సంబంధించిన ప్రణాళికలు వంటి పలు పారామితుల ఆధారంగాను, సివిల్ సర్వెంట్ల కోసం ఆన్లైన్ లో ఐజిఒటి ప్లాట్ఫాం లో ఉంచదగిన కోర్సుల వివరాలు ఉంచేందుకు శిక్షణా సంస్థలను సమీక్షించారు. నేషనల్ స్టాండర్డ్స్ ఫర్ సివిల్ సర్వీసెస్ ట్రైనింగ్ ఇనిస్టిట్యూషన్స్  అక్రెడిటేషన్ ప్రమాణాలను నెరవేర్చేందుకు ఈ సంస్థలను ఆధునీకరించి, బలోపేతం చేయడంపై సమావేశం దృష్టి పెట్టింది. ఈ ప్రమాణాలు 21వ శతాబ్దంలో ఉద్భవిస్తున్న సవాళ్ళను ప్రభావవంతంగా పరిష్కరించేందుకు ఈ శిక్షణా సంస్థలను సిద్ధం చేస్తాయని మంత్రి ఉద్ఘాటించారు.
మంత్రిత్వ శౄఖ పరిధిలోని ఎనిమిది శిక్షణా సంస్థలను సమీక్షించేందుకు గృహ & పట్టణ వ్యవహారాల మంత్రిత్వ శాఖ  నేడు ఒక్కడ సమావేశాన్ని నిర్వహించింది. ఈ సంస్థల ప్రస్తుత సామర్ధ్యాన్ని అంచనా వేసి, మిషన్ కర్మయోగి పూర్తి లక్ష్యాలతో కలిపాలన్నది సమావేశం ఉద్దేశ్యం. సమావేశానికి గృహ& పట్టణవ్యవహారాల మంత్రి శ్రీ హర్దీప్ పూరీ అధ్యక్షత వహించగా, హెచ్యుఎ కార్యదర్శి శ్రీ మనోజ్ జోషి, సామర్ధ్య నిర్మాణ కమిషన్  సభ్యుడు శ్రీ ప్రవీణ్ పర్దేశీ, ఎంఒహెచ్యుఎ పరిధిలోని ఎనిమిది శిక్షణా సంస్థల అధిపతులు, మంత్రిత్వ శాఖ, సిబిసికి చెందిన అధికారులు ఈ సమావేశంలో పాల్గొన్నారు.
గౌరవ ప్రధానమంత్రి నరేంద్ర మోడీ దార్శనిక చొరవ అయిన మిషన్ కర్మయోగి, భారతీయ బ్యూరోక్రసీలో సామర్ధ్య నిర్మాణ చట్రాన్ని విప్లవీకరించి, బలోపేతం చేయడాన్ని లక్ష్యంగా పెట్టుకుంది. సివిల్ సర్వెంట్లకు అవసరమైన నైపుణ్యాలు, జ్ఞానం, దేశ అభివృద్ధికి, పాలనకు ప్రభావవంతంగా దోహదం చేసే మానసిక స్థితితో సంసిద్ధం చేయాలనే ఉద్దేశ్యంతో పని చేస్తుంది. మిషన్ కర్మయోగి త్వరితగతిన అభివృద్ధి చెందుతున్న దేశపు ఆకాంక్షలను నెరవేర్చడానికి అవసరమైన సంస్కరించిన పౌర సేవల కోసం గౌరవ ప్రధానమంత్రి దార్శనికతకు కట్టుబడి ఉంది.
ఉద్భవిస్తున్న సివిల్ సర్వెంట్ల అవసరాలను, ఆధునిక యుగపు సవాళ్ళకు అనుగుణంగా శిక్షణా సంస్థలలో నిరంతర మెరుగుదలలు, కొత్త నైపుణ్యాలను తీసుకురావడం ప్రాముఖ్యత నొక్కి చెప్పడం జరిగింది. సంస్థల వ్యాప్తంగా నాణ్యత కలిగిన, సమర్ధతతో కూడిన శిక్షణను అందించేలా వాటిని వృద్ధి చేయవలసిన ప్రాముఖ్యతను ఎంఒహెచ్యుఎ కార్యదర్శి శ్రీ మనోజ్ జోషి ఉద్ఘాటించారు. సమర్ధవంతమైన నైపుణ్యాభివృద్ధికి శిక్షణా ప్రమాణాలను సమన్వయం చేయాల్సిన అవసరాన్ని ఆయన పట్టి చూపారు. ఈ సంస్థలను బలోపేతం చేయడం అన్నది సివిల్ సర్వెంట్ల సామర్ధ్యాలను పెంపొందించడంలో, వారు సమర్ధవంతంగా దేశానికి సేవలను అందించడంలో కీలక పాత్ర పోషిస్తుంది.
ఈ సమావేశంలో పాల్గొన్న ఎనిమిది శిక్షణా సంస్థలలో ఢిల్లీ మెట్రో రెయిల్ అకాడెమీ , నేషనల్ సిపిడబ్ల్యుడి అకాడెమీ, ఘజియాబాద్, రీజినల్ సెంటర్ ఫర్ అర్బన్ అండ్ ఎన్విరాన్మెంటల్ స్టడీస్ , ది హ్యూమన్ సెటిల్మెంట్ మేనేజ్మెంట్ ఇనిస్టిట్యూట్ , బిల్డింగ్ మెటీరియల్స్ అండ్ టెక్నాలజీ ప్రమోషన్ కౌన్సిల్ , సెంటర్ ఫర్ అర్బన్ స్టడీస్  ఉన్నాయి.
కార్మిక, ఉపాధికల్పన మంత్రిత్వ శాఖ
ఏప్రిల్ 2023 నెలలో ఇఎస్ఐ పథకం కింద 17.88 లక్షల మంది నూతన ఉద్యోగుల జోడింపు
కొత్త నమోదులలో ఎక్కువ భాగం 25 సంవత్సరాల వయస్సు వరకు ఉన్న యువ ఉద్యోగులు
ఏప్రిల్ 2023 నెలలో ఇఎస్ఐ పథకం కింద దాదాపు 30,249 నూతన సంస్థల నమోదు
ఏప్రిల్ 2023 నెలలో 63 ట్రాన్స్జెండర్లకు ఇఎస్ఐ పథకం లాభాల విస్తరణ
ఏప్రిల్ 2023 మాసంలో దాదాపు 17.88 లక్షల మంది నూతన ఉద్యోగులను చేర్చినట్టు ఇఎస్ఐసి తాత్కాలిక వేతన డాటా వెల్లడించింది. ఏప్రిల్ 2023 మాసంలో దాదాపు 30,249 కొత్త సంస్థలు నమోదు చేసుకోగా, ఉద్యోగుల రాష్ట్ర ఇన్సూరెన్స్ కార్పొరేషన్ సామాజిక భద్రతా గొడుగు కిందకి తీసుకువచ్చి, తద్వారా మరింత కవరేజీకి భరోసా లభించింది.
దేశంలోని యువత కోసం మరిన్ని ఉద్యోగాలు సృష్టించబడ్డాయని డేటా స్పష్టంగా వెల్లడిస్తోంది, నెలలో జోడించిన మొత్తం 17.88 లక్షల మంది ఉద్యోగులలో, మొత్తం ఉద్యోగులలో 47% మంది, అంటే 8.37 లక్షల మంది 25 సంవత్సరాల వయస్సు వారు ఉన్నారు.
ఏప్రిల్ 2023లో 3.53 లక్షలమంది మహిళా సభ్యులు నికరంగా నమోదు చేసుకున్నట్టు వేతనడాటా జెండర్వారీ విశ్లేషణ వెల్లడిస్తోంది. ఏప్రిల్ 2023 నెలలో మొత్తం 63మంది ట్రాన్స్జెండర్ ఉద్యోగులు కూడా ఇఎస్ఐ పథకం కింద నమోదు చేసుకున్నట్లు డేటా చూపిస్తోంది. సమాజంలోని ప్రతి వర్గానికీ దాని ప్రయోజనాలను అందించడానికి ఇఎస్ఐసి కట్టుబడి ఉందని ఇది సూచిస్తుంది.
ఈ డేటా ఉత్పత్తి అనేది నిరంతర కార్యక్రమం కనుక వేతన డేటా తాత్కాలికంగా ఉంటుంది.